Ritratti: Miguela Xuereb .td_uid_2_60c33c76a807f_rand.td-a-rec-img{text-align:left}.td_uid_2_60c33c76a807f_rand.td-a-rec-img img{margin:0 auto 0 0} L-Awtorità tax-Xandir (BA) ordnat lill-Public Broadcasting Services (PBS) biex ixandar x'qal id-Deputat Jason Azzopardi dwar dak li qal fuqu l-Ministru Carmelo Abela, meta dan allega li Azzopardi huwa f'konfoffa mal-kriminali. Il-PBS ġab l-allegazzjoni ta' Abela, iżda naqas milli jġib ir-reazzjoni ta' Azzopardi meta dan qal: "Jiena qatt ma ssemmejt f'ebda kumplott jew reat minn ebda kriminal. Jiena qatt ma wrejt ħniena għall-kriminali u bil-fatti niġġildilhom il-ħin kollu sabiex issir ġustizzja għall-vittmi tagħhom." Azzopardi mbagħad ressaq ilment mal-Awtorità tax-Xandir dwar dan. Ilbieraħ huwa ħabbar li l-Awtorità tax-Xandir laqgħet l-ilment tiegħu kontra l-PBS. Huwa qal li hu sodisfatt b'din id-deċiżjoni u qed jistenna lill-PBS ixandar dak li qal hu. L-aħwa Alfred u George Degiorgio, akkużati bil-qtil ta' Daphne Caruana Galizia, riċentament identifikaw lill-Ministru Abela bħala kompliċi fis-serqa mill-bank HSBC fl-2010. Il-ġimgħa li għaddiet huma talbu lill-Kummissjoni Ewropea biex tindaga l-każ. Fl-ittra tagħhom, l-aħwa Degiorgio allegaw li Abela kien kruċjali biex jipprovdi informazzjoni u apparat biex jgħin lill-kriminali jwettqu l-hold-up fil-kwartieri ġenerali tal-bank. Dak iż-żmien Abela kien maniġer fil-bank li kellu aċċess għall-apparat użat biex joħloq kards biex dak li jkun ikollu aċċess għal imkejjen differenti fil-bank. Aqra aktar Azzjonijiet kontra l-aħwa Degiorgio meta jkun il-waqt – Abela Il-Ministru Abela u d-Deputat Azzopardi jinsabu wkoll il-qorti, billi Abela fetaħ libell kontra Azzopardi tal-allegazzjonijiet li dan għamel dwaru fuq l-istess każ. Azzopardi kien qal li Abela kien imwiegħed €300,000 għall-irwol tiegħu f'din is-serqa. Il-każ tal-libell Il-Qorti tordna lil Abela biex iressaq il-provi hu fil-libell kontra Azzopardi L-Awtorità tax-Xandir iddeċidiet li wara li xandar il-kummenti tal-Ministru, il-PBS kellu jxandar ukoll id-dritt tar-risposta ta' Azzopardi. Filwaqt li nnutat li x-xandar nazzjonali m'għandux obbligu li jxandar dikjarazzjonijiet li jafu jkunu defamatorji, l-Awtorità tax-Xandir qalet li l-PBS "ma ta l-ebda raġuni għaliex it-tieni tentattiv ma ġiex irrappurtat." Azzopardi u Abela fuq 103 Filmat: Allegat involviment ta' Ministru fis-serqa mill-HSBC: Azzopardi u Abela jgħidu tagħhom Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60c33c76a8558_rand.td-a-rec-img{text-align:left}.td_uid_3_60c33c76a8558_rand.td-a-rec-img img{margin:0 auto 0 0}